АҞӘА, хәжәк 4 – Sputnik, Бадраҟ Аҩӡба. Ақыҭанхамҩатә проектқәа рынагӡаразы аминистрра афинанстә цхыраара ҟанаҵоит, иҳәеит Аԥсны ақыҭанхамҩа аминистр Рафик Оҭырба.
"Ҳара ишьақәҳаргылеит ақыҭанхамҩа арҿиаразы апроект маҷқәа. Анхаҩы десҭынк, ма ҩ-десҭынк адгьыл лаиҵар иҭахызар, аԥара иаҳҭоит, аха уи иргьежьыр ауп. Ацхыраара наӡоит 200 нызқь рҟынӡа", — иҳәеит аминистр.
Оҭырба иазгәеиҭеит акредиттә ԥарақәа хы-шықәса рыла ишыргьежьтәу.
"Иаҳҳәап анхаҩы адгьыл дықәаарыхуазар, аха амшцәгьақәа ирыхҟьаны аԥхасҭа иоузар, усҟан иҳалшоит аԥара аргьежьраз иарбоу аҿҳәара ҳнахар", — азгәеиҭеит Оҭырба.
Аминистр дазааҭгылеит ақыҭанхамҩатә проектқәа хырхарҭала еиуеиԥшымзар шауа: арахәааӡара, адгьылқәаарыхра, аԥсыӡ ааӡара уҳәа убас егьырҭгьы.